শিলিগুড়ি মহাবিদ্যালয়

শিলিগুড়ি মহাবিদ্যালয় (অন্য নাম শিলিগুড়ি সিটি কলেজ) পশ্চিমবঙ্গের শিলিগুড়ি শহরের একটি ঐতিহ্যবাহী উচ্চশিক্ষা প্রতিষ্ঠান। ৮ অক্টোবর ১৯৫০ সালে প্রতিষ্ঠিত এই মহাবিদ্যালয়টি শিলিগুড়ি অঞ্চলের প্রাচীনতম মহাবিদ্যালয়। এটি মূলত শিল্পকলা ও বিজ্ঞান বিষয়ে স্নাতক এবং স্নাতকোত্তর ডিগ্রি প্রদান করে। কলেজটি বর্তমানে উত্তরবঙ্গ বিশ্ববিদ্যালয়ের সাথে অনুমোদিত। ইতিহাস শিলিগুড়ি মহাবিদ্যালয় ১৯৫০ সালের ৮ অক্টোবর পশ্চিমবঙ্গ সরকারের শরণার্থী পুনর্বাসন বিভাগের উদ্যোগে প্রতিষ্ঠিত হয়। এই কলেজটি মূলত দেশভাগ-পরবর্তী শিলিগুড়ি অঞ্চলের শরণার্থী ছাত্রদের উচ্চশিক্ষা প্রদান করার উদ্দেশ্যে গড়ে তোলা হয়। প্রতিষ্ঠার সময় এটি কলকাতা বিশ্ববিদ্যালয়ের সাথে যুক্ত ছিল। ১৯৬২ সালে এটি উত্তরবঙ্গ বিশ্ববিদ্যালয়ে স্থানান্তরিত হয়। প্রোগ্রাম শিলিগুড়ি মহাবিদ্যালয় বিভিন্ন স্নাতক এবং স্নাতকোত্তর প্রোগ্রাম পড়ানো হয়। স্নাতক প্রোগ্রাম বিজ্ঞান: পদার্থবিদ্যা, রসায়ন, গণিত, জীববিজ্ঞান, উদ্ভিদবিদ্যা, পরিসংখ্যান, মাইক্রোবায়োলজি, ভূগোল, অর্থনীতি, কম্পিউটার সায়েন্স, শারীরবিজ্ঞান বি.সি.এ. (ব্যাচেলর অফ কম্পিউটার অ্যাপ্লিকেশনস) শিল্পকলা: বাংলা, ইংরেজি, সংস্কৃত, নেপালি, হিন্দি, ইতিহাস, অর্থনীতি, দর্শন, রাজনীতি, সমাজবিজ্ঞান, গণমাধ্যম ও সাংবাদিকতা, শারীরিক শিক্ষা, পরিবেশবিদ্যা স্নাতকোত্তর প্রোগ্রাম বাংলা (এম.এ.) ভূগোল (এম.এ. এবং এম.এসসি.) ব্যবস্থাপনা বি.বি.এ. (ব্যাচেলর অফ বিজনেস অ্যাডমিনিস্ট্রেশন) সিভিল এভিয়েশন ও পর্যটন ব্যবস্থাপনা অনুমোদন এবং স্বীকৃতি মহাবিদ্যালয়টি ইউজিসি-এর অধীনে স্বীকৃত। এটি NAAC দ্বারা বি+ গ্রেডে স্বীকৃত। গ্রন্থাগার মহাবিদ্যালয়ে একটি কেন্দ্রীয় গ্রন্থাগার রয়েছে যেখানে প্রায় ৪৫,১৫১টি বই রয়েছে। এখানে ৫টি পত্রিকা এবং ১০টি প্রিন্ট জার্নাল পাওয়া যায়। হোস্টেল মহাবিদ্যালয় ছাত্র এবং ছাত্রীদের জন্য পৃথক হোস্টেল রয়েছে। ছাত্র হোস্টেল: ৬৩ জনের ধারণক্ষমতা। ছাত্রী হোস্টেল: ৪৮ জনের ধারণক্ষমতা। ছাত্র রাজনীতি ও বিতর্ক ২০২৬ সালের মে মাসে, কলেজের ভর্তি প্রক্রিয়াকে কেন্দ্র করে ক্যাম্পাস চত্বরে অখিল ভারতীয় বিদ্যার্থী পরিষদ (এবিভিপি) এবং তৃণমূল ছাত্র পরিষদ (টিএমসিপি)-র কর্মীদের মধ্যে একটি সহিংস সংঘর্ষের ঘটনা ঘটে। জানা যায়, ২৫ মে ২০২৬ (সোমবার) সকালে কলেজের ভর্তি প্রক্রিয়া চলাকালীন ছাত্র সহায়তা শিবির (help desk) বসানোকে কেন্দ্র করে দুই পক্ষের মধ্যে বচসা শুরু হয়, যা পরবর্তীতে হাতাহাতি ও রক্তক্ষয়ী সংঘর্ষে রূপ নেয়। এই সংঘর্ষের ঘটনায় টিএমসিপি-র ছাত্রনেতা বিবেক ঝা গুরুতর আহত হন এবং তাঁকে শিলিগুড়ি জেলা হাসপাতালে ভর্তি করা হয়। ঘটনার পর এবিভিপি-র পক্ষ থেকে শিলিগুড়ি থানায় একটি স্মারকলিপি জমা দিয়ে দোষীদের শাস্তির দাবি জানানো হয়। পরবর্তীতে শিলিগুড়ি পুলিশ কলেজ ক্যাম্পাসের সিসিটিভি (CCTV) ফুটেজ খতিয়ে দেখে তদন্ত শুরু করে এবং ঘটনার সাথে জড়িত থাকার অভিযোগে বিশ্বজিৎ সরকার নামে এক টিএমসিপি নেতাকে গ্রেপ্তার করে। আদালত ধৃত নেতাকে ৫ দিনের জেল হেফাজতের নির্দেশ দেয়। বিশিষ্ট প্রাক্তন ছাত্র চারু মজুমদার – রাজনীতিবিদ, নকশাল আন্দোলনের প্রতিষ্ঠাতা আরও দেখুন উত্তরবঙ্গ বিশ্ববিদ্যালয় পশ্চিমবঙ্গে শিক্ষা তথ্যসূত্র বহিঃসংযোগ শিলিগুড়ি কলেজের ওয়েবসাইট